ai4bharat/Pralekha huggingface dataset:
தொலைதொடர்பு மற்றும் தகவல் தொழில்நுட்ப அமைச்சகம்
தகவல் தொடர்பு அமைச்சகத்தின் 2022-ம் ஆண்டு சர்வதேச யோகா தினத்திற்கான  கவுண்ட்டவுன் திரு அஷ்வினி வைஷ்ணவ் தலைமையில் நடைபெறுகிறது
அஞ்சல் துறை, தகவல் தொடர்பு அமைச்சகம், ஏற்பாடு செய்துள்ள 2022-ம் ஆண்டின் சர்வதேச யோகா தினத்திற்கான  கவுண்ட்டவுன் ஏப்ரல் 25 ஆம் தேதி தொடங்குகிறது. மத்திய தகவல் தொடர்புத்துறை அமைச்சர், திரு அஷ்வினி வைஷ்வ் மற்றும் தகவல் தொடர்புத் துறை இணையமைச்சர், திரு தேவுசின் சவுகான் , அஞ்சல்துறை செயலாளர், தொலைத் தொடர்புத்துறை செயலாளர், அஞ்சல் துறை சேவைகள் பிரிவு தலைமை இயக்குனர் ஆகியோர் இந்த நிகழ்வில் பங்கேற்றனர். புது தில்லியில் உள்ள தல்கடோரா மைதானத்தில் முக்கிய நிகழ்ச்சிக்கு ஏற்பாடு செய்யப்பட்டது, அங்கு, தகவல் தொடர்புத்துறை அமைச்சகத்தின் 150-க்கும் மேற்பட்ட அஞ்சல்துறை மற்றும் தொலைத்தொடர்புத்துறை அதிகாரிகள் நேரடியாக பங்கேற்றனர்.
சுமார் 50,000 அஞ்சல் நிலையங்களில் இருந்து கிராமின் டாக் சேவாக்ஸ் உட்பட 2 லட்சத்துக்கும் அதிகமான ஊழியர்கள், முக்கிய நிகழ்வு நடைபெறும் தளத்துடன் டிஜிட்டல் முறையில் இணைக்கப்பட்டுள்ளனர். குஜராத் மாநிலம் கெவாடியாவில் உள்ள ஒற்றுமை சிலை, ஒடிசா மாநிலம் கொனார்க் - சூரியக் கோயில்,ஸ்ரீநகர் - மிதக்கும் அஞ்சல் அலுவலகம், ராஜஸ்தான், சித்தோர்கர் கோட்டை, கன்னியாகுமரி  சாஞ்சி  விவேகானதா நினைவுப் பாறை , போன்ற இந்தியாவைச் சேர்ந்த அஞ்சலக ஊழியர்கள் நிகழ்ச்சியில் பங்கேற்றனர். இந்நிகழ்ச்சி பாரத் விசி, என்ஐசி, வெப்காஸ்ட் மற்றும் யூ டியூப் சேனல்கள் மூலம் நேரடியாக ஒளிபரப்பப்பட்டது. காலை 7:30 மணி முதல் 8:30 மணி வரை ஒரு மணி நேரம் யோகா நிகழ்ச்சி நடத்தப்பட்டது.
வரவிருக்கும் 2022-ம் ஆண்டின் சர்வதேச யோகா தினக் கொண்டாட்டத்தின் தொடக்கமாக கவுன்ட்டவுன் திட்டத்தைப் தகவல் தொடர்பு அமைச்சர், திரு அஷ்வினி வைஷ்ணவ், பாராட்டினார். யோகா பற்றிய விழிப்புணர்வை ஏற்படுத்தவும், யோகாவை நம் வாழ்வின் ஒரு அங்கமாக மாற்றவும் இது போன்ற நிகழ்வுகளின் முக்கியத்துவத்தை அவர் வலியுறுத்தினார். அஞ்சல்காரர்கள் மற்றும் ஜி.டி.எஸ் ஊழியர்களுக்கு யோகா பயிற்சியை முறையாக ஏற்பாடு செய்ய வேண்டும் என்றும், அவர்களின் ஆரோக்கியம் சிறப்பாக இருக்கும் என்றும், அவர்கள் அஞ்சல் துறையின் முன்னேற்றத்திற்கு உழைக்க வேண்டும் என்றும் அமைச்சர் வலியுறுத்தினார். மேலும், அடுத்த இரண்டு மாதங்களில், அஞ்சல் நிலையங்களுக்குச் செல்லும் அனைத்து குடிமக்களுக்கும் யோகா மற்றும் அதன் நன்மைகள் குறித்து விழிப்புணர்வு ஏற்படுத்த வேண்டும் என்று அவர் கேட்டுக்கொண்டார்.
தகவல் தொடர்புத் துறை இணை அமைச்சர் திரு தேவுசின் சவுகான் தனது உரையில் யோகாவின் முக்கியத்துவம் குறித்து எடுத்துரைத்தார். நமது உடலின் ஆரோக்கியத்துடன், அதைவிட முக்கியமாக மனது மற்றும் ஆன்மாவுக்கும் இந்திய கலாசாரத்தை புதுப்பித்ததற்காகவும், நமது செழுமையான கலாச்சார பாரம்பரியத்தில் இந்தியர்களை பெருமைப்படுத்தியதற்காகவும் பிரதமருக்கு அவர் பாராட்டு தெரிவித்தார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1819815
பிரதமர் அலுவலகம்
21-வது இந்தியா-ரஷ்யா வருடாந்திர உச்சி மாநாட்டில் பிரதமர் நரேந்திர மோடி வழங்கிய உரையின் மொழிபெயர்ப்பு
எனது அன்பு நண்பர் மாண்புமிகு அதிபர் விளாடிமிர் புடின் அவர்களே, 21-வது இந்தியா-ரஷ்யா வருடாந்திர உச்சி மாநாட்டிற்கு உங்களை அன்புடன் வரவேற்கிறேன், உங்கள் குழுவினரையும் வரவேற்கிறேன். கடந்த இரண்டு ஆண்டுகளில் கொரோனா காலத்தில் நீங்கள் மேற்கொண்ட இரண்டாவது வெளிநாட்டுப் பயணம் இது என்பது எனக்குத் தெரியும். இந்தியாவுடனான உங்கள் பற்றும் தனிப்பட்ட அர்ப்பணிப்பும் இந்தியா-ரஷ்யா உறவுகளின் முக்கியத்துவத்தை அடையாளப்படுத்துகின்றன, அதற்காக நான் உங்களுக்கு மிகவும் நன்றியுள்ளவனாக இருக்கிறேன்.
கொவிட் சவால்களுக்கு இடையிலும், இந்தியாவிற்கும் ரஷ்யாவிற்கும் இடையிலான உறவுகளின் ஆழம் மாறவில்லை. நமது கூட்டு தொடர்ந்து வலுவடைந்து வருகிறது. தடுப்பூசி சோதனைகள் மற்றும் தயாரிப்பில், மனிதாபிமான உதவியில் மற்றும் குடிமக்களை திருப்பி அனுப்புவதில் கொவிட்டுக்கு எதிரான போராட்டம் இரு நாடுகளுக்கும் இடையே சிறந்த ஒத்துழைப்பைக் கண்டுள்ளது.
மாண்புமிகு அதிபர் அவர்களே,
2021-ம் ஆண்டு நமது இருதரப்பு உறவுகளுக்கு பல வழிகளில் முக்கியத்துவம் வாய்ந்ததாகும். 1971-ம் ஆண்டின் அமைதி, நட்பு மற்றும் ஒத்துழைப்பு ஒப்பந்தத்தின் ஐந்து தசாப்தங்கள் மற்றும் நமது யுக்தி சார்ந்த கூட்டின் இரண்டு தசாப்தங்களை இந்த ஆண்டு குறிக்கிறது. கடந்த 20 வருடங்களாக நமது கூட்டு அடைந்துள்ள குறிப்பிடத்தக்க முன்னேற்றத்திற்கு நீங்கள் முக்கிய உந்துதலாக இருப்பதால், இந்த சிறப்பான ஆண்டில் மீண்டும் உங்களுடன் இருப்பதில் மகிழ்ச்சி அடைகிறேன்.
கடந்த பல தசாப்தங்களில் உலக அளவில் பல அடிப்படை மாற்றங்கள் ஏற்பட்டுள்ளன. நிறைய புவிசார் அரசியல் சமன்பாடுகள் உருவாகியுள்ளன. ஆனால் இந்தியா-ரஷ்யா நட்பு இந்த அனைத்து மாறுபாடுகளுக்கும் இடையே நிலையானதாக இருக்கிறது. இரு நாடுகளும் எந்தவித தயக்கமும் இன்றி பரஸ்பரம் ஒத்துழைத்து வருவது மட்டுமல்லாமல், பரஸ்பர உணர்திறனில் சிறப்பு கவனம் செலுத்தி வருகின்றன. இது உண்மையிலேயே நாடுகளுக்கு இடையேயான நட்பின் தனித்துவமான மற்றும் நம்பகமான மாதிரியாகும்.
மாண்புமிகு அதிபர் அவர்களே,
2021-ம் ஆண்டு நமது யுக்தி சார்ந்த கூட்டாண்மைக்கும் சிறப்பான ஒன்றாகும். நமது வெளியுறவு மற்றும் பாதுகாப்பு அமைச்சர்களுக்கு இடையிலான 2+2 பேச்சுவார்த்தையின் தொடக்க கூட்டம் இன்று நடைபெற்றது. நமது நடைமுறை ஒத்துழைப்பை மேம்படுத்த புதிய செயல்முறையை இது தொடங்கியுள்ளது.
ஆப்கானிஸ்தான் மற்றும் பிற பிராந்திய பிரச்சனைகளிலும் நாங்கள் தொடர்ந்து தொடர்பில் இருக்கிறோம். கிழக்குப் பொருளாதார மன்றம் மற்றும் விளாடிவோஸ்டாக் உச்சிமாநாட்டுடன் தொடங்கிய பிராந்திய கூட்டுறவு இன்று ரஷ்ய தூர-கிழக்கு மற்றும் இந்திய அரசுகளுக்கு இடையே உண்மையான ஒத்துழைப்பாக மாறி வருகிறது.
பொருளாதாரத் துறையில் நமது உறவை ஆழமாக்குவதற்கு நீண்ட காலப் பார்வையையும் நாம் பின்பற்றுகிறோம். 2025-ம் ஆண்டிற்குள் 30 பில்லியன் டாலர் வர்த்தகம் மற்றும் $50 பில்லியன் முதலீட்டை இலக்காக நிர்ணயித்துள்ளோம். இந்த இலக்குகளை அடைய நமது வணிக சமூகங்களுக்கு வழிகாட்ட வேண்டும்.
மாண்புமிகு அதிபர் அவர்களே,
மீண்டும் ஒருமுறை, நான் உங்களை இந்தியாவிற்கு வரவேற்கிறேன், உங்கள் பிரதிநிதிகளை வரவேற்கிறேன். மிக்க நன்றி.
குறிப்பு: பிரதமர் இந்தியில் வழங்கிய உரையின் தோராயமான தமிழாக்கம் இதுவாகும்.
(
அறிவியல் மற்றும் தொழில்நுட்பத்துறை
ஹிமாலயன் உயிரி ஆதார தொழில்நுட்ப நிறுவனம்  புதிய கிருமி நாசினியை உருவாக்கியுள்ளது இயற்கையான நறுமணம், தேயிலை மற்றும் ஆல்கஹாலின் பகுதிப்பொருட்கள் இதில் பயன்படுத்தப்பட்டுள்ளன
பாராபென், ட்ரைக்குளோசான், செயற்கை நறுமணம், தாலேட்டுகள் போன்றவை இதில் பயன்படுத்தப்படவில்லை
கொரோனா வைரஸுக்கு எதிரான தடுப்பு நடவடிக்கைகள் அதிகரித்து வரும் சூழ்நிலையில் கிருமி நாசினி போன்ற பொருட்களுக்கான தேவை அதிகரித்து வருகிறது. பல போலியான பொருட்களும் விற்பனைக்கு வரத்தொடங்கியுள்ளன. இதனைக் கருத்தில்கொண்டு அறிவியல் தொழிலியல் ஆராய்ச்சி சபை -ல் அங்கம் வகிக்கும் இமாச்சலப்பிரதேசத்தில் பாலாம்பூரில் உள்ள ஷிமாலயன் உயிரிஆதார தொழில்நுட்ப நிறுவனம்  கை கழுவுவதற்கான புதிய கிருமி நாசினியை உருவாக்கியுள்ளது.
இதுபற்றித் தகவல் தெரிவித்த ஐ ஹெச் பி டி-யின் இயக்குனர் டாக்டர் சஞ்சய் குமார், “இயற்கையான நறுமணம், தேயிலை மற்றும் ஆல்கஹாலின் பகுதிப்பொருட்கள் போன்றவை உலக சுகாதார அமைப்பின் நெறிகளின்படி, இந்தப் புதிய கிருமி நாசினியில் பயன்படுத்தப்பட்டுள்ளன. இதில் பாராபென், ட்ரைக்குளோசான், செயற்கை நறுமணம், தாலேட்டுகள் போன்ற ரசாயனப்பொருட்கள் ஏதும் பயன்படுத்தப்படவில்லை” என்று கூறினார்.
இந்தப்புதிய கிருமி நாசினிப் பொருளை வர்த்தக ரீதியில் உற்பத்தி செய்வதற்கென அதன் தொழில்நுட்பம் பாலாம்பூரில் உள்ள ஏ. பி. சயின்டிஃபிக் சொலியுசன்ஸ் என்ற நிறுவனத்திடம் அளிக்கப்பட்டுள்ளது. இதற்கான ஒப்பந்தத்தை இந்த நிறுவனத்துடன் சி எஸ் ஐ ஆர் – ஐ ஹெச் பி டி செய்துகொண்டுள்ளது.
தனக்குச் சொந்தமான, வலுவான, நாடெங்கும் அமைந்துள்ள சந்தைக் கட்டமைப்பை கொண்டுள்ள இந்த நிறுவனம், இந்தப் புதிய கிருமி நாசினியின் வர்த்தக உற்பத்திக்கென புதிய தொழில்கூடத்தை ஏற்படுத்தவுள்ளது. நாடெங்கும் உள்ள அனைத்து பெரிய நகரங்களிலும் இதனை விற்பனை செய்யும் பொறுப்பையும் அது ஏற்றுள்ளது.
கை கழுவும் கிருமி நாசினி பொருட்களுக்கான தேவை நாடெங்கும் திடீரென உயர்ந்துள்ள நிலையில், இவற்றிற்கு மிக அதிகமான விலைகள் நிர்ணயிக்கப்படுகின்றன என்று டாக்டர் சஞ்சய் குமார் கூறினார். சரியான கிருமி நாசினி பொருட்களின் தற்போதையத் தேவையைக் கருத்தில்கொண்டு உரிய தருணத்தில், தமது நிறுவனம் இந்த புதிய பொருளை உருவாக்கியிருப்பதாக அவர் தெரிவித்தார்.
மத்திய அமைச்சரவை
மருத்துவப் பொருட்கள் ஒழுங்குமுறை துறையில் இந்தியாவுக்கும் அர்ஜெண்டினாவுக்கும் இடையே ஒத்துழைப்பிற்கான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல் வழங்கியுள்ளது
மருத்துவப் பொருட்கள் ஒழுங்குமுறை துறையில் இந்தியாவுக்கும் அர்ஜெண்டினாவுக்கும் இடையே ஒத்துழைப்பிற்கான புரிந்துணர்வு ஒப்பந்தத்திற்கு பிரதமர் திரு.நரேந்திர மோடி தலைமையில் நடைபெற்ற மத்திய அமைச்சரவைக் கூட்டம் நிகழ்வுக்குப் பிந்தைய ஒப்புதல் வழங்கியுள்ளது
பயன்பாடு :
இந்த ஒப்புதல் இருதரப்பினருக்கும் இடையேயான ஒழுங்குமுறை கூறுகளின் புரிதலை சாத்தியப்படுத்தும் என்பதோடு இந்தியாவில் இருந்து அர்ஜெண்டினாவிற்கு ஏற்றுமதி செய்யப்படும் மருத்துவ பொருட்களின் அளவை அதிகரிக்கவும், சர்வதேச அளவில் ஒருங்கிணைப்பை மேம்படுத்தவும் உதவும்.
இளைஞர் நலன் மற்றும் விளையாட்டு அமைச்சகம்
என் சகோதரரின் தூண்டுதல் காரணமாகவே, நான் துப்பாக்கி சுடுதலைக் கற்றுக்கொண்டேன்: எல்லா நேரத்திலும் எனக்கு உதவியாக இருப்பார்: ஷிவா நர்வால்
இந்தியாவின் முன்னணி துப்பாக்கி சுடுதல் வீரரும், பாரா –ஒலிம்பிக் தங்கப் பதக்க வீரருமான மனிஷ் நர்வால், கடந்த 2021ம் ஆண்டு டோக்கியோ பாரா – ஒலிம்பிக் போட்டியில் தங்கம் வென்றதுடன், புதிய சாதனையும் படைத்தார்.
இதன்மூலம் கேலோ ரத்னா விருது பெற்றது மட்டுமல்லாமல், நூற்றுக்கணக்கான வீரர்கள் துப்பாக்கி சுடுதலில் சாதிப்பதற்கும், இதனைத் தங்களது சாதனைக்கான துறையாகத் தேர்வு செய்வதற்கும் தூண்டுகோலாகத் திகழ்கிறார்.
ஆனால் 2021ம் ஆண்டிற்கு முன்பு இவர் இந்த சாதனையைப் படைப்பதற்கும், இந்த விளையாட்டில் கால்பதிப்பதற்கும், தூண்டுகோலாக இருந்தவர், அவரது தம்பி ஷிவா நர்வால்.
ஷிவா, 2020ம் மற்றும 2021ம் ஆண்டிற்கான கேலோ இந்தியா இளைஞர் விளையாட்டில், தங்கம் வென்றவர் ஆவார். 17 வயதான இவர், கடந்த ஆண்டு எகிப்தில் நடைபெற்ற உலக சாம்பியன்ஷிப் போட்டியிலும், பாரீஸ் ஒலிம்பிக் கோட்டா போட்டியில், 10 மீட்டர் ஏர் பிஸ்டல் பிரிவின் இறுதிச் சுற்றுக்கு முன்னேறியதுடன், 8வது இடத்தையும் பிடித்தார்.
உலக சாம்பியன் போட்டியில் பதக்கம் பெறத் தவறிய இவர், ஆசியன் ஏர்கன் சாம்பியன் போட்டியில் ஆடவர் ஏர் பிஸ்டல் பிரிவில் தங்கம் வென்றார்.
இந்தியாவைப் பொருத்தவரை, தன்னை சிறந்த துப்பாக்கி சுடும் வீரராக நிலைநிறுத்திக்கொண்டுள்ள மனீஷ்ஷிற்கு, கேலோ இந்தியா இளையோர் விளையாட்டில், தங்கம் வெல்வது மட்டுமல்ல, ஹாட்-ரிக் தங்கத்தைத் தக்க வைக்க வேண்டும் என்பதே இலக்கு.
2022ம் ஆண்டுக்கான கேலோ இந்தியா இளையோர் விளையாட்டில் பங்கேற்க என்னைத் தேர்வு செய்மது மிகுந்த மகிழ்ச்சி அளிக்கிறது, கடந்த 2020, 2021ம் ஆண்டுகளில் அந்த தொடரில் எனது விளையாட்டு சிறப்பாக இருந்ததைப்போல, இம்முறையும் சிறப்பாக இருக்கும் என நம்புகிறேன். அதேநேரத்தில் ஹரியானாவிற்கு மீண்டும் ஒரு தக்கப்பதக்கத்தை வென்று தருவேன் என்று நம்புகிறேன் என்கிறார்.
என்னுடைய மூத்த சகோதரி மற்றும் சகோதரன் என இருவருமே துப்பாக்கிச்சுடுதலில் வல்லவர்கள், அவர்களைப் பார்த்தே இந்த துறையைத் தேர்வு செய்ததுடன், ஏர் பிஸ்டல் பிரிவில் தன் திறமையை வெளிப்படுத்தி வருவதாக ஷிவா தெரிவித்துள்ளார்.
மனிஷா எப்போதும் எனக்கு உதவியதாகவும், துப்பாக்கி சுடுதலில் பிரச்னை ஏற்படும் போதெல்லாம் பக்கபலமாகவும் இருக்கிறார் என்கிறார்.
அண்மையில் நடைபெற்ற கேலோ இந்தியா இளையோர் விளையாட்டில், 588 புள்ளிகளுடன் ஷிவா முன்னணி வகித்ததுடன், தனது சக இணையான சாம்ராட் ராணவை 2ம் இடத்திற்கு பின்னுக்கு தள்ளினார். இந்தப் போட்டியில் அவர் தங்கப்பதக்கம் வென்றதுடன், அவரது சகோதரி ஷிகா நர்வால் சிறுமிகளுக்கான 10 மீட்டர் ஏர் பிஸ்டல் பிரிவில் வெங்கலப்பதக்கம் வென்றார்.
வணிகம் மற்றும் தொழில்துறை அமைச்சகம்
திசு வளர்ப்பு தாவரங்களின் ஏற்றுமதியை அதிகரிக்க மத்திய அரசு நடவடிக்கை
திசு வளர்ப்புத் தாவரங்களின் ஏற்றுமதியை அதிகரிக்க வேளாண் மற்றும் பதப்படுத்தப்பட்ட உணவுப் பொருட்கள் ஏற்றுமதி மேம்பாட்டு ஆணையம்  , “இலை, உயிருள்ள தாவரங்கள், வெட்டப்பட்ட மலர்கள் மற்றும் நடவுப் பொருள்கள் போன்ற திசு வளர்ப்புத் தாவரங்களின் ஏற்றுமதியை ஊக்குவித்தல்” என்ற தலைப்பில் இணைய கருத்தரங்கை நடத்தியது.
இந்தியாவில் இருந்து திசு வளர்ப்பு அமைப்பை இறக்குமதி செய்யும் முதல் பத்து நாடுகள் நெதர்லாந்து, அமெரிக்கா, இத்தாலி, ஆஸ்திரேலியா, கனடா, ஜப்பான், கென்யா, செனகல், எத்தியோப்பியா மற்றும் நேபாளம் ஆகும்.
2020-2021 ஆம் ஆண்டில், இந்தியாவின் திசு வளர்ப்பு ஆலைகளின் ஏற்றுமதி 17.17 மில்லியன் அமெரிக்க டாலர்களாக இருந்தது.
கருத்தரங்கில், இந்த நாடுகளில் உள்ள திசு வளர்ப்பு அமைப்புக்கான சமீபத்திய தேவைப் போக்குகள் மற்றும் இந்திய ஏற்றுமதியாளர்கள்/திசு வளர்ப்பு ஆய்வகங்கள் இந்த சந்தைகளை அணுகுவதற்கு ஏற்றுமதி ஊக்குவிப்பு அமைப்பு எவ்வாறு உதவும் என்பது குறித்து அபேடா அதிகாரிகள் விளக்கினர்.
இந்தியாவில் வளர்க்கப்படும் திசு வளர்ப்பு தாவரங்களின் வரம்பை விரிவுபடுத்துவதற்காக, உற்பத்தி செய்யும் நாடுகளில் இருந்து இறக்குமதி செய்யக்கூடிய குறிப்பிட்ட தாவரங்கள்/பயிர்களுக்கான நுண்ணுயிர்களின் பட்டியலை வழங்குமாறு ஏற்றுமதியாளர்களை அபேடா கேட்டுக் கொண்டுள்ளது.
இந்தியாவில் கிடைக்கும் திசு வளர்ப்புத் தாவரங்கள், வனத் தாவரங்கள், தொட்டிச் செடிகள், அலங்கார மற்றும் நடவுப் பொருட்கள் போன்ற பல்வேறு வகையான தாவரங்களை காட்சிப்படுத்த அபேடா ஒரு சர்வதேச கண்காட்சியை இந்தியாவில் ஏற்பாடு செய்ய வேண்டும் என்று பரிந்துரைக்கப்பட்டது.
மேலும், இந்த ஆங்கில செய்தி குறிப்பை காணவும்: https://pib.gov.in/PressReleseDetail.aspx?PRID=1823643
சுகாதாரம் மற்றும் குடும்ப நலத்துறை அமைச்சகம்
மாநிலங்கள், யூனியன் பிரதேசங்களுக்கு சுமார் 44.53 கோடி கொவிட் தடுப்பூசிகள் விநியோகம்
நாடு தழுவிய தடுப்பூசித் திட்டத்தின் ஒரு பகுதியாக இந்திய அரசு இதுவரை, 44.53 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், இலவசமாக வழங்கியுள்ளது. மேலும் கூடுதலாக 85,58,360 தடுப்பூசிகள் வழங்கப்படவிருக்கின்றன.
இன்று காலை 8 மணி வரையிலான தரவுகளின் அடிப்படையில், மொத்தம் 41,55,50,543 டோஸ் தடுப்பூசி  பயன்படுத்தப்பட்டுள்ளன.
சுமார் 2.98 கோடி  கொவிட் தடுப்பூசி டோஸ்கள், மாநிலங்கள், யூனியன் பிரதேசங்கள் மற்றும் தனியார் மருத்துவமனைகளின் கையிருப்பில் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1738469
PIB Headquarters
பிரதமர் ஜன் தன் யோஜனா: இடர் காலத்தில் கிடைத்த சலுகை
கொவிட்-19 பெருந்தொற்று காரணமாக ஏற்பட்ட ஊரடங்கில் பாதிக்கப்பட்டுள்ளதால், பிரதமர் ஜன் தன் திட்டத்தில் உள்ள பெண்கள் தங்கள் கணக்குகளில் ரூ.500 வரவு வைத்ததற்காக அரசுக்கு நன்றி தெரிவித்துள்ளனர். ஏப்ரல் முதல் மூன்று மாதங்களுக்கு, பிரதமர் ஜன் தன் திட்டத்தில் வங்கிக் கணக்கு உள்ள பெண்களின் கணக்குகளில் ஒவ்வொரு மாதமும் ரூ.500 வரவு வைக்கப்படும் என்று மத்திய நிதி அமைச்சர் திருமதி நிர்மலா சீதாராமன் தெரிவித்திருந்தார். பிரதமரின் கரிப் கல்யாண் யோஜனாவின் கீழ், 20.39 கோடிக்கும் அதிகமான பெண்களுக்கு இந்த நிதி உதவி வழங்கப்படுகிறது. அரசாங்கத்தின் இந்த உதவியை வரவேற்ற பெண்கள், ஊரடங்கின் போது அதிக பண உதவி கோரினர். பிரதமர் திரு நரேந்திர மோடியால் 2014 ஆம் ஆண்டில் பிரதமர் ஜன் தன் திட்டம் நிதி சேர்க்கைக்கான தேசிய பணியாகத் தொடங்கப்பட்டது.
ஊரடங்கின் போது வேலைக்கு செல்ல முடியாததால், தொகையை அதிகரிக்குமாறு கரூர் தண்ணீர்பள்ளி கிராமத்தைச் சேர்ந்த சிவசங்கரி அரசாங்கத்தை வலியுறுத்தினார். டால்மியாபுரத்தை சேர்ந்த பஞ்சாப் நேஷனல் வங்கியின் வணிக அதிகாரி அலெக்சாண்டர், திருச்சி களவிளம்பர அலுவலரிடம் பேசும்போது, இப்பகுதியில் உள்ள 700 ஜன் தன் கணக்கு வைத்திருப்பவர்கள் இத்திட்டத்தால் பயனடைந்துள்ளதாகவும், ஊரடங்கின் போது அளிக்கப்பட்ட இந்த உதவி மிகவும் மகிழ்ச்சி அளித்ததாகவும் கூறினார். லால்குடியைச் சேர்ந்த இந்தியன் ஓவர்சீஸ் வங்கியின் அதிகாரி செந்தில்குமார் கூறுகையில், ஊரடங்கால் மக்கள் வங்கிகளுக்கு வரமுடியாத நிலையில், அவரே நேரடியாக மக்கள் வீடுகளுக்கு சென்று ஜன் தன் பணத்தை விநியோகிக்கிறார். வீடு தேடி வரும் வங்கியின் சேவையை மக்கள் பெரிதும் பாராட்டினர் என்று அவர் கூறினார்.
ஊரடங்கின் போது, ஜன் தன் திட்டத்தின் மூலம் ரூ.500 வழங்கும் மத்திய அரசுக்கு கரூர் திம்மச்சிபுரத்தைச் சேர்ந்த லட்சுமி நன்றி தெரிவித்தார். இதேபோல், கரூரின் கருகளப்பள்ளி கிராமத்தைச் சேர்ந்த சாந்தி, பெரியபாளையம் குளித்தலையைச் சேர்ந்த மணிமேகலை மற்றும் ராதா ஆகிய அனைவருமே இத்தகைய நெருக்கடி காலத்தில் மத்திய அரசின் உதவியைப் பாராட்டினர்.
கொவிட்-19 -னால் ஏற்பட்ட ஊரடங்கின் போது, அன்றாட வருவாயை நம்பியுள்ள ஏழை தொழிலாளர்கள் மோசமாக பாதிக்கப்படுவதுடன், அவர்களது குடும்பத்தில் உள்ள பெண்கள் அதிக பாதிப்பை எதிர்கொள்கின்றனர். மிகவும் நெருக்கடியான இந்த நேரத்தில் மத்திய அரசின் திட்டமான ஜன் தன் திட்டத்தின் கீழ் வங்கிகளில் கணக்கு வைத்திருப்பவர்களுக்கு நேரடி பணபரிமாற்றம் மூலம்  பணமாக வங்கியில் செலுத்தபடுவதால், இடைத்தரகர்கள் யாருமின்றி அரசாங்கத்தின் பண உதவியை வங்கி கணக்கு வைத்திருப்பவர்கள் முழுமையாகப் பெற முடியும். கூடுதலாக, மக்களின் துயரங்களைக் குறைக்க அரசு இலவச அரிசி, பருப்பு வகைகள், சர்க்கரை, சமையல் எண்ணெய், இலவச எரிவாயு சிலிண்டர் ஆகியவற்றையும் வழங்கி வருகிறது.
அலெக்ஸாண்டர், திருச்சி, டால்மியாபுரம், பஞ்சாப் நேஷனல் வங்கி அலுவலர்
சாந்தி, கரூர் – ஜன் தன் கணக்கின் பயனாளர்
லட்சுமி, கரூர் – ஜன் தன் கணக்கின் பயனாளர்
லால்குடி இந்தியன் ஓவர்சீஸ் வங்கி அலுவலர், செந்தில்குமார்
(Visitor Counter : 187
பிரதமர் அலுவலகம்
மகாளய தினத்தன்று பிரதமர் நாட்டு மக்களுக்கு வாழ்த்து
மகாளய தினத்தையொட்டி பிரதமர் திரு.நரேந்திர மோடி நாட்டு மக்களுக்கு வாழ்த்துத் தெரிவித்துள்ளார். அவர் பகிர்ந்துள்ள டுவிட்டர் பதிவில், “இந்த மகாளய தினத்தன்று உலகப் பெருந்தொற்றை வீழ்த்துவதற்கான வலிமையை வேண்டி துர்க்கை அன்னையை வணங்குவோம். துர்க்கை அன்னையின் தெய்வீக ஆசீர்வாதங்கள் அனைவரின் வாழ்விலும் நல்ல ஆரோக்கியத்தையும், மகிழ்ச்சியையும் தரட்டும். நமது புவிப்பந்து வளம் பெறட்டும். சுபமான மகாளயம்!” என்று கூறியுள்ளார்.
உள்நாட்டு விமானப் போக்குவரத்து அமைச்சகம்
நாடு முழுவதும் 21 பசுமை விமான நிலையங்கள் அமைக்கப்படும்
மத்திய விமானப் போக்குவரத்து துறை அமைச்சர் திரு ஜோதிர் ஆதித்யா எம் சிந்தியா நாடாளுமன்றத்தின் மக்களவையில் கீழ்காணும் தகவல்களை இன்று வழங்கினார்.
இந்தியாவில் புதிய பசுமை விமான நிலையங்களை நிறுவுவதற்கான வழிகாட்டுதல்கள், நடைமுறைகள் மற்றும் நிபந்தனைகளை வழங்கும் பசுமை விமான நிலையக் கொள்கை, 2008-ஐ இந்திய அரசு வகுத்துள்ளது.
நாடு முழுவதும் 21 பசுமை விமான நிலையங்கள், அதாவது கோவாவில் உள்ள மோபா, மகாராஷ்டிராவில் நவி மும்பை, ஷிர்டி மற்றும் சிந்துதுர்க், கர்நாடகாவில் கலபுர்கி, பிஜப்பூர், ஹாசன் மற்றும் ஷிமோகா, மத்தியப் பிரதேசத்தில் டாடியா , உத்தரபிரதேசத்தில் குஷிநகர் மற்றும் நொய்டா , குஜராத்தில் தோலேரா மற்றும் ஹிராசர், புதுச்சேரியில் காரைக்கால், ஆந்திராவில் தகதர்த்தி, போகாபுரம் மற்றும் ஒரவக்கல், மேற்கு வங்கத்தில் துர்காபூர், சிக்கிமில் பாக்யோங், கேரளாவில் கண்ணூர் மற்றும் அருணாச்சலப் பிரதேசத்தில் ஹோலோங்கி , ஆகிய இடங்களில் அமைப்பதற்கு இந்திய அரசு ஒப்புதல் அளித்துள்ளது.
மோபா, நவி மும்பை, ஷிர்டி, நொய்டா , தோலேரா, ஹிராசர், போகாபுரம், கண்ணூர் மற்றும் குஷிநகர் ஆகிய இடங்களில் சர்வதேச விமான நிலையங்களாகவும் , மீதமுள்ளவை உள்நாட்டு விமான நிலையங்களாகவும் திட்டமிடப்பட்டுள்ளன.
இவற்றில் துர்காபூர், ஷிர்டி, சிந்துதுர்க், பாக்யோங், கண்ணூர், கலபுர்கி, ஒரவகல் மற்றும் குஷிநகர் ஆகிய எட்டு விமான நிலையங்கள் செயல்படத் தொடங்கியுள்ளன.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1797216
சுகாதாரம் மற்றும் குடும்ப நலத்துறை அமைச்சகம்
61 நாட்களுக்குப் பிறகு: கொவிட் தொற்றின் தினசரி பாதிப்பு சுமார் 1 லட்சமாகக் குறைவு
கொவிட்-19 பெருந்தொற்றைக் கட்டுப்படுத்தும் முயற்சியில், மத்திய அரசு இதுவரை, 24 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், இலவசமாக வழங்கியுள்ளது. இன்று காலை 8 மணி வரையிலான தரவுகளின் அடிப்படையில், மொத்தம் 23,11,69,251 டோஸ் தடுப்பூசி  பயன்படுத்தப்பட்டுள்ளன.
சுமார் 1.49 கோடி  கொவிட் தடுப்பூசி டோஸ்கள், மாநிலங்கள் மற்றும் யூனியன் பிரதேசங்களின் கையிருப்பில் உள்ளன.
தாராளமயமாக்கப்பட்ட விலை நிர்ணயம் மற்றும் துரிதப்படுத்தப்பட்ட மூன்றாம் கட்ட கொவிட்-19 தடுப்பூசி உத்தி, மே 1 முதல் தொடங்கபபட்டுள்ளது. இந்த உத்தியின் கீழ் ஒவ்வொரு மாதமும் மத்திய மருந்துகள் ஆய்வகம் அனுமதி அளித்த மொத்த தடுப்பூசிகளில் 50 சதவீதத்தை இந்திய அரசு கொள்முதல் செய்து, மாநில அரசுகளுக்கு இலவசமாக வழங்குகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1725005
-----
(
பாதுகாப்பு அமைச்சகம்
விடுதலையின் அம்ரித் மகோத்சவம்: இந்திய வீரதீர விருதுகளை வென்றவர்களை கௌரவப்படுத்தும் நிகழ்ச்சி
1. இந்தியாவின் 75-வது சுதந்திர தினத்தைக் குறிக்கும் விடுதலையின் அம்ரித் மகோத்சவத்தின் ஒரு பகுதியாக, வீரதீர விருதுகளை வென்றவர்கள் மற்றும் அவர்களது குடும்பத்தினரை கௌரவப்படுத்தும் நிகழ்ச்சி ஹிந்தான் விமானப்படை நிலையத்தில் 2021 ஆகஸ்ட் 14 அன்று நடைபெற்றது. வீரதீர விருதாளர்களான காலஞ்சென்ற மேஜர் மோகித் சர்மா, அசோக் சக்ரா சேனா பதக்கம்; கர்னல் தேஜேந்திர பால் தியாகி, வீர் சக்ரா; மற்றும் அவர்களது குடும்பத்தினர் கௌரவிக்கப்பட்டனர்.
2. காலஞ்சென்ற மேஜர் மோகித் சர்மாவின் பெற்றோர்களான திரு ராஜேந்திர பிரசாத் சர்மா மற்றும் திருமதி சுசீலா சர்மா, கர்னல் தேஜேந்திர பால் தியாகி மற்றும் அவரது மனைவி ஆகியோர் இந்த நிகழ்ச்சியில் கலந்துகொண்டனர். ஹிந்தான் விமானப்படை நிலையத்தின் தலைமை அதிகாரி ஏர் கமோடோர் மனிஷ் குமார் குப்தா, விமானப்படை தளத்தின் பணியாளர்கள் விருந்தினர்கள் முன்னிலையில் வீரதீர விருது பெற்றவர்கள் மற்றும் அவர்களது குடும்பத்தினரை கௌரவித்தார்.
3. இந்த நிகழ்ச்சி தங்களது இதயத்தை தொட்டதாகவும், மிகவும் பெருமையாக உணர்வதாகவும் விருதாளர்கள் கூறினர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1745813
எஃகுத்துறை அமைச்சகம்
இந்தியா எஃகு 2023 மாநாட்டை மத்திய எஃகு துறை அமைச்சர் திரு ஜோதிராதித்ய எம். சிந்தியா தொடங்கி வைக்க உள்ளார்
மத்திய வர்த்தகம் மற்றும் தொழில்துறை அமைச்சகம் வர்த்தகத் துறை, ஃபிக்கி தொழில் கூட்டமைப்பு ஆகியவற்றுடன் இணைந்து மத்திய எஃகு அமைச்சகம் மும்பை கோர்கானில் உள்ள மும்பை கண்காட்சி மையத்தில் ஏப்ரல் 19 முதல் 21 வரை எஃகு தொழில்துறை குறித்த மாநாடு மற்றும் சர்வதேச கண்காட்சிக்கு ஏற்பாடு செய்துள்ளது. எஃகு தொழில்துறையில் உள்ள வாய்ப்புகள், சவால்கள், புதிய வளர்ச்சிகள் ஆகியவை குறித்து நிபுணர்களுடன் விவாதிக்கும் வகையிலும், தொழில்துறை தலைவர்கள், கொள்கை வடிவமைப்பாளர்கள் ஆகியோரை இணைக்கும் வகையிலும் இம்மாநாட்டில் ஏற்பாடு செய்யப்பட்டுள்ளது.
இம்மாநாட்டை ஏப்ரல் 19, 2023 அன்று மத்திய விமானப் போக்குவரத்து மற்றும் எஃகு துறை அமைச்சர் திரு ஜோதிராதித்ய எம். சிந்தியா தொடங்கி வைத்து உரையாற்ற உள்ளார்.
விவசாயத்துறை அமைச்சகம்
பொது சேவை மையம்  ஏற்பாடு செய்துள்ள பயிர்க் காப்பீடு குறித்த நாடு தழுவிய பயிலரங்கை மத்திய வேளாண் அமைச்சர் தொடங்கி வைக்கிறார்
வேளாண் மற்றும் விவசாயிகள் நல அமைச்சகம், மத்திய அரசின் பல்வேறு அமைச்சகங்கள் மற்றும் துறைகளுடன் இணைந்து 'விடுதலைப் பெருவிழாக் கொண்டாட்டத்தின் ஒரு பகுதியாக' 2022 ஏப்ரல் 25-ம் தேதி முதல் 30-ம் தேதி வரை 'விவசாயிகள் நலனே எங்கள் முன்னுரிமை' என்ற பிரச்சாரத்தை ஏற்பாடு செய்கிறது. இந்த பிரச்சாரத்தின் போது, வேளாண் மற்றும் விவசாயிகள் நலத் துறை, விவசாயிகளுக்காக பிராந்திய அளவில் நாடு தழுவிய நிகழ்ச்சிகளை ஏற்பாடு செய்யும்.
வேளாண் ஆராய்ச்சி மற்றும் கல்வித் துறை ஒவ்வொரு வேளாண் அறிவியல் மையத்திலும் விவசாய நிகழ்ச்சிகள் மற்றும் இயற்கை விவசாயம் குறித்த களக் கண்காட்சியை ஏற்பாடு செய்யும். பொது சேவை மையத்தால்  ஏற்பாடு செய்யப்பட்ட பயிர்க் காப்பீடு குறித்த நாடு தழுவிய பயிலரங்கை மத்திய வேளாண் அமைச்சர் தொடங்கி வைக்கிறார்.
கிராமப்புற மேம்பாட்டு அமைச்சகத்துடன் இணைந்து தீன்தயாள் அண்ணா யோஜனா - தேசிய கிராமப்புற வாழ்வாதார இயக்கத்தின்  கீழ் வேளாண் சூழலியல் மற்றும் கால்நடை பராமரிப்பு நடைமுறைகள் குறித்த சொற்பொழிவு நடைபெறும். மத்திய வர்த்தகம் மற்றும் உணவு பதப்படுத்துதல் துறை அமைச்சகம் மூலம் ஒரு மாவட்டம் ஒரு தயாரிப்பு  என்ற ஒரு வார கால இணையவழி கருத்தரங்கம் நடத்தப்படும். தேர்ந்தெடுக்கப்பட்ட 75 விவசாயிகள் மற்றும் தொழில்முனைவோருடன் தேசிய அளவிலான சுய சார்பு இந்தியா மாநாடு நடத்தப்படும்.
உணவு பதப்படுத்துதால் துறை அமைச்சகம், மீன்வளம், கால்நடை பராமரிப்பு மற்றும் பால்வளத்துறை அமைச்சகம் ஒரு மாவட்டம் ஒரு தயாரிப்பு அடிப்படையிலான பயிலரங்கம், இணையவழிக் கருத்தரங்கு மற்றும் துறை சார்ந்த பல்வேறு திட்டங்கள் குறித்த விழிப்புணர்வு நிகழ்ச்சிகளை ஏற்பாடு செய்யும்.
நாடு முழுவதும் நேரடி  மற்றும் மெய்நிகர்  ஊடகம் மூலம் 1 கோடிக்கும் அதிகமான விவசாயிகள் மற்றும் பங்குதாரர்கள் இந்த பிரச்சாரத்தில் பங்கேற்பார்கள் என்று எதிர்பார்க்கப்படுகிறது
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1819565
குறு சிறு மற்றும் நடுத்தர தொழில் துறை அமைச்சகம்
கார்கில்-லேயில் வேலைவாய்ப்புகளை உருவாக்கி மக்களின் முகங்களில் புன்னகையை வரவழைக்கும் காதி
கார்கில் மற்றும் லேயில் இமயமைலையை ஒட்டியுள்ள அமைதியான, அழகானப் பகுதிகள் தற்போது காதி மற்றும் கிராமத் தொழில்கள் ஆணையம் உருவாக்கியுள்ள சுய-சார்பு வேலைவாய்ப்புகளின் காரணமாக தயாரிப்புகள் அதிகரித்துள்ளதால் மகிழ்ச்சியில் பூத்து குலுங்குகின்றன.
2017-18-ஆம் வருடத்தில் இருந்து, சுமார் 1,000 பல்வேறு சிறு மற்றும் நடுத்தர உற்பத்தி வசதிகளை அதன் முதன்மையான பிரதமரின் வேலைவாய்ப்பு உருவாக்கத் திட்டத்தின் கீழ் காதி மற்றும் கிராமத் தொழில்கள் ஆணையம் அமைத்துள்ளது.
இதன் மூலம், வெறும் மூன்றரை வருடங்களிலேயே 8,200-க்கும் அதிகமான வேலைவாய்ப்புகள் உள்ளூர் இளைஞர்களுக்கு உருவாக்கப்பட்டு, 2017-18 முதல் ரூ 32.35 கோடி நிதி வழங்கப்பட்டுள்ளது.
சிமெண்ட் கற்கள் தயாரிப்பு, இரும்புப் பொருட்கள் உற்பத்தி, வாகனப் பழுது நீக்கு மையங்கள், தையல் மையங்கள், மரச்சாமான்கள் உற்பத்தி வசதிகள், மரச் சிற்பம் செய்யும் மையங்கள், இணைய மையம், அழகு சாதன மையம், மற்றும் தங்க நகைகள் உற்பத்தி வசதிகள் இதில் அடங்கும்.
கொவிட்-19 பொதுமுடக்கம் அமலில் இருந்த 2020-21-இன் முதல் ஆறு மாதங்களில் கூட, கார்கிலில் 26 புதிய தொழில்களும், லேயில் 24 புதிய திட்டங்களும் செயல்படுத்தப்பட உள்ளூர்வாசிகளிக்கு காதி மற்றும் கிராமத் தொழில்கள் ஆணையம் உதவி அளித்தது.
பல்வேறுத் துறைகளில் செயல்படுத்தப்பட்ட இந்தத் திட்டங்களின் மூலம் இந்த இரண்டுப் பகுதிகளில் 350 வேலைவாய்ப்புகள் உருவானது.
மேலும் விவரங்களுக்கு இந்த ஆங்கில செய்திக் குறிப்பை காணவும்;
https://pib.gov.in/PressReleasePage.aspx?PRID=1669462